**НАРОДНО ЧИТАЛИЩЕ „ ДИМИТЪР ГРЪНЧАРОВ 1928” СЕЛО РАВНИЩЕ ОБЩ. ПРАВЕЦ**

**О Т Ч Е Т**

**ЗА ДЕЙНОСТТА НА НАСТОЯТЕЛСТВОТО НА Н. Ч. „ ДИМИТЪР ГРЪНЧАРОВ 1928” ПРЕЗ 2020 год.**

**ГОСПОДА ,**

Народно читалище „ Димитър Грънчаров 1928” с. Равнище общ. Правец е културно – просветна организация с нестопанска цел , която изпълнява задачи в областта на културата , социалната сфера и образованието и има 50 действителни члена през календарната 2020 год.

Читалището е регистрирано съгласно разпоредбите от Закона за Народните читалища и в съответствие с разпоредбите на Закона за юридическите лица с нестопанска цел.

Съгласно ЗНЧ и ЗЮЛНЦ читалището е регистрирано и е вписано в регистъра при софийски окръжен съд с Решение № 7/ 05.12.2013 г. по фирмено дело № 399/ 1997. Последни вписани промени в Агенция по вписванията са направени след Отчетно –изборно събрание проведено на 21.10.2020 год . със заявление № 20201126123720 . Съгласно ЗНЧ читалището е вписано в регистъра на Народните читалища към МК под № 1530/11.05.2010 г. Съгласно ЗОБ- библиотеката при читалището е вписана в регистъра на МК под № 2477/03.07.2019г.

Читалище „ Димитър Грънчаров1928” с. Равнище има материално техническа база заемаща площ от 397,4 кв.м. ,в която са разположени голям 150 местен салон, малък салон , читалня и библиотека.

Читалищното настоятелство работи съобразно годишната програма за развитие на читалищна- та дейност , разработена в изпълнение на чл. 26 а , ал. 2 от Закона за народните читалища. През календарната 2020 год. читалище „ Димитър Грънчаров 1928” с. Равнище работи съобразявайки се с мерките за сигурност свързани с извънредната епидемична обстановка в страната. При строго спазване на инструкциите за безопасност сме се стремили да обединим сили за развитие и утвърждаване на читалището като важна обществена институция , развиваща и градяща културна- та идентичност на село Равнище и община Правец.

Тя обобщава приоритетни цели и задачи , които ще спомогнат за укрепването на институцията читалище в село Равнище , като един модерен съвременен културно – информационен и образователен център , утвърждаващ ценностите на гражданското общество от малкото ни населено място.

**|. Основни приоритети на читалищната дейност:**

1. Съхраняване и развитие на традициите на българският фолклор
2. Разширяване и обогатяване на знанията и културните потребности на гражданите
3. Осигуряване на достъп до информация и комуникация.

**||. Цели и задачи:**

1. Обогатяване на културния живот , социалната и образователна дейност в селото
2. Утвърждаване на читалището като общодостъпен център за библиотечно и информационно обслужване на населението
3. Запазване на традиционните читалищни дейности – съхраняване и популяризиране на фолклора.
4. Обогатяване и обновяване на библиотечния фонд.

**|||. Основни дейности се развиват в няколко направления :**

1. **Първо направление** - Библиотечна , информационна и образователна дейност:

За тази цел библиотеката работи с граждани всеки работен ден сутрин от 8,00 ч.- 12,00ч и след обяд от 13,00 ч.- 17,00 ч.

А) Превръщане на библиотеката в съвременен информационен център в с. Равнище- за тази цел на жителите и гостите на селото се предоставя достъп до библиотечния фонд , който наброява 8003 заглавия за 2020 г.

Б) Библиотеката предоставя свободен достъп за библиотечно обслужване на желаещите читатели , които през 2020г. са 96 жители и гости на селото ,като 32-ма от тях са подрастващи.

В ) През 2020 год. библиотечният фонд на читалищната библиотека е обновен с 280 нови заглавия.

Г) През 2020 г. в библиотеката на читалище „Димитър Грънчаров 1928” са направени 238 посещения , като читателите са заели общо 348 библиотечни документа( книги).

Д) През изтеклата 2020 г. в читалищната библиотека са проведени четири срещи с децата от селото за запознаването им с творчеството на Братя Грим , Андерсеновите приказки , Българските народни приказки и различни детски стихчета – от Чичо Стоян.

Е) По случай годишнини в читалищната библиотека са организирани 6 изложби от произведения на различни известни литературни личности като: Иван Вазов , Екзюпери, Христо Ботев , Мопасан и др.

Ж)Информационната дейност се осъществява като в онлайн пространството във Фейсбук групата на село Равнище редовно се качват материали за случващите се мероприятия в селото, както и информация за бележити исторически дати и годишнини на литературни творци.

З)С образователна цел към читалището е сформиран „Клуб за работа с деца” , в който под- растващите се запознават с историята на България, четат се приказки и след това ги прераз- казват , пеят песнички и учат стихчета. Редом с тези занимания децата се запознават с обичаите в България , играят и рисуват.

1. **Второ направление** – социална дейност:

Приоритетните задачи на читалището в това направление се състоят в приобщаването на Ромското население на селото към обществения живот – за тази цел в „Клуб за работа с деца” са включени почти всички дечица от ромското население на с.Равнище , в певческата група има самодейки с ромски произход.

Друга социална дейност , която по която работи читалището е оказване на помощ на хората в неравностойно положение ( хора с увреждания) – тази помощ се състои в разнасяне на художествена литература по домовете и оказване на помощ при оформяне на документи .

1. **Трето направление** – Художествено творческа дейност:

Съществена част от дейността на читалището е грижата за разширяване и развиване на любителската художествено творческа дейност,която цели да се запазят традиционните ценности на българският народ , да се съхранят традициите и обичаите породени от нуждите на местната общност.Читалището работи за привличане на младите хора и децата от село Равнище в следните колективи- Смесена певческа група , Група за художествено слово , клуб „Занимания с деца” и клуб „ Сръчни ръце”. Заниманията в читалищните колективи осмислят свободното време и обогатяват културните интереси на всички желаещи. Тук ръка за ръка млади и по – възрастни самодейци работят за запазване и съхраняване на местните традиции и обичаи.

В изпълнение на „ Програмата за дейност на читалището” съобразена с изискванията по чл. 26 а ,ал.1 от ЗНЧ читалището отчита:

**МЕРОПРИЯТИЯ ОРГАНИЗИРАНИ И ПРОВЕДЕНИ ОТ НАРОДНО ЧИТАЛИЩЕ  
 „ ДИМИТЪР ГРЪНЧАРОВ 1928” СЕЛО РАВНИЩЕ ПРЕЗ КАЛЕНДАРНАТА 2020 год.**

1. На 01.01.2020 г. организирана от читалищния секретар група сурвакари обиколи къщите в селото ,като младите сурвакари с ръчно изработени сурвакници наричаха за здраве и берекет.
2. На 06.01.2020 г. информационното табло бе обновено с бюлетин за живота и делото на поета революционер Христо Ботев. Самодейката Боряна Нанова рецитира стихове от Христо Ботев.
3. На21.01.2020 г. жените станали баби през 2019г. бяха уважени от читалището със специално изработен за всяка от тях „ Правилник на бабата при отглеждането на бебето” и им беше подарен сапун с хавлиена кърпа за правилна хигиенна грижа за малкото бебе.
4. На 14.02.2020 г. читалищните самодейци отбелязаха празника „Трифон зарезан” с възстановка на ритуал по зарязване на асми в с. Равнище
5. На 19.02.2020 г. самодейците от клуб „ Художествено слово” поднесоха на гражданите рецитал посветен на Апостола Васил Левски.
6. На 01.03.2020 г. с изложба от саморъчно изработени мартеници посрещнахме Баба Марта . Читалищните самодейци в присъствието на читалищното ръководство проведоха творческа среща , на която се обсъди работата в читалището.
7. 03.03.2020 г. самодейците от групата за художествено слово изнесоха рецитал за националния празник и поднесоха цветя на паметната плоча на опълченеца Мико Нанов.
8. 08.03.2020 г. визията на информационното табло бе обновена с материал за международния ден на жената , а жените в селото бяха поздравени със авторски стихове посветени на жената.
9. На 22.03.2020 г. информационното табло пред читалището бе оформено с материали за първа пролет.
10. На 25.03.2020 г. отбелязахме 130 год. от рождението на Чудомир с изложба от негови произведения. Изложбата бе качена във Фейсбук .
11. На 02.04.2020 г.с изложба от произведения на Ханс Кристиян Андерсен в билиотеката и качена в интернет отбелязахме Международния ден на детската книга.
12. На 19.04.2020 г.във фоаето на читалището бе обособен кът с великденска украса , яйца и козунаци. Този кът бе качен във Фейсбук с великденски поздрав от Н.Ч.”Д.Грънчаров 1928”
13. На 11.05.2020 г. Читалището оформи кът от дарение на книги поучени по повод деня на библиотекаря. Книгите са обработени и се предоставят за ползване от читатели.
14. По повод 24.05.2020 г. Деня на славянската писменост и култура читалищната сграда и портрета на Кирил и Методий бяха украсени с цветя .На над тридесет учители и читалищни деятели бяха изпратени Поздравителни адреси .
15. На 01.06.2020 г. в читалището бе подредена изложба от детски рисунки . Рисунките са дело на децата участници в клуба за работа с деца към читалището.
16. На 02.06.2020 г. с вой на сирена и минута мълчание точно в 12 ч. отбелязахме деня на Ботев и падналите за народна свобода. Самодейци декламираха стихове от Ботев и за него.
17. На 24.06.2020 г. на информационното табло пред читалището бе изнесена сбирка – хербарий с билки брани в землището на село Равнище.
18. На 24.06.2020 г. с изложба на произведения на Иван Вазов отбелязахме 170 год. от рождението му.
19. На 29.06.2020 г. отбелязахме 120 год. от рождението на Антоан Дьо Сент – Екзюпери- като в библиотеката подредихме изложба от негови произведения.
20. На 06.07.2020 г. информационното табло бе обновено с визия посветена на живота и делото на Левски .
21. На 20.07.2020 г. годишнината от Илинденско - Преображенското въстаниебе отбелязана с информация на таблото пред читалището.
22. На 05.08.2020 г. в библиотеката подредихме изложба от произведения на Мопасан по повод 170 год. от рождението му . Материала бе качен в интернет.
23. На 12 , 18 и 25 август в клуб „Занимания с деца” ,като децата работеха при спазване на мерките за сигурност с маски и на разстояние проведохме занимания по рисуване , четене и преразказване на приказки и учене на детски песнички.
24. На 01.09.2020 г. с изложба на книги написани от писателя Едгар Бъроуз отбелязахме 145 г. от рождението му. Информацията бе качена във Фейсбук.
25. На 06.09.2020 г. информационното табло бе оформено с визия за „Съединението на България”
26. На 14.09.2020 г. 90 г. от рождението на писателя Антон Дончев отбелязахме с изложба от негови произведения.
27. На 22.09.2020 г. Денят на независимостта бе отбелязан с историческа информация поместена на информационното табло.
28. На 01.10.2020 г. възрастните хора от клуб „ Доброта” в селото бяха поздравени със стихове подготвени от групата за художествено слово . Същевременно присъстващите се запознаха и с информация ,че това е и Ден на музиката и на поезията.
29. По повод Деня на народните будители 01.11.2020 г. съвременните будители от селото учители и читалищни деятели бяха поздравени с „ Поздравителни адреси”.
30. През месец декември читалището взе участие в онлайн фестивал за коледна украса и рисунка „Коледа” организиран от Н.Ч.” М. Лаков” с. Чомаковци . За участието получихме грамота и предметна награда.
31. Децата от клуб „ Занимания с деца” при читалището : Кристиян Цветелинов , Клаудия Симеонова и Румяна Бориславова бяха включени в онлайн конкурс за коледна рисунка проведен от читалище „ Васил Ценков” с. Разлив. От конкурса получихме две грамоти за участие и 1 грамота за трето място за рисунката на Кристиян Цветелинов.

Мероприятията проведени от Н.Ч.”Димитър Грънчаров 1928” през календарната 2020г. са съобразени и провеждани при строго спазване на противоепидемичните мерки за сигурност.

Поради факта ,че фолклорната певческа група при читалището има състав в напреднала възраст не сме провеждали репетиции и не сме се явявали на фестивали и събори на народното творчество.

09.03.2021 г. Председател Н.Ч. : Пепа Маркова Тодорова

с.Равнище Секретар : Даниела Пенкова Николова

РЪКОВОДНИ ОРГАНИ НА Н.Ч. „ ДИМИТЪР ГРЪНЧАРОВ 1928” с. РАВНИЩЕ

ЧИТАЛИЩНО НАСТОЯТЕЛСТВО : Председател – Пепа Маркова Тодорова

Членове -1. Иван Андреев Иванов

2. Иванка Василева Микова

ПРОВЕРИТЕЛНА КОМИСИЯ : 1. Йовка Иванова Цолова

2. Иванка Димитрова Петрова

3. Милевка Маринова Маринова